
Si bo yag riba dos 
yuana pareu, bo 
no ta kue ningun di 
nan. 


Bahia na Lagun 


E potrèt di awe ta pa kortesia di Riglen Makaai. Ku su Mavic Air Quadcopter Lens 35mm Format Equivalent24mm, resolushon 3840×2160, el a 
kapta imágen di bahia na Lagun. E sakamentu di portrèt a kuminsá pa su proyektonan. Entretantu esaki a bira su hòbi. Pronto nos lo publiká 
un entrevista ku Riglen unda e ta konta di proyektonan ku e ta okupá kuné. E palabranan ta formá ku slòf i sapatu ku ta yega kosta. FB; RF 
Makaai. 


AMTENAR NO TIN RESTRIKSHON 


PA MANIFESTÁ 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 

Pronóstiko di tempu pa Boneiru 


Djárason 10 te Djaweps 11 Mei 2023 
Periodo ku solo i prinsipalmente seku 


Tin periodo ku solo i prinsipalmente seku. E temperatura máksimo lo 
ta 31°C, e temperatura mínimo 27°C. E bientu ost ta basta fuerte, forsa 
5, de bes en kuando fuerte, forsa 6 Bft. 


Altura di ola: 2,0-2,5 m (6-8 pia). 


* Altura di ola válido pa laman grandi 


Bo tabata sa ku..... 


ku ora un bebi nase , su 
kabes ta representá kasi un 
tersera parti di hinter su kurpa? 


KRALENDIJK--Mi- 
nister di Klima i Energia 
Rob Jetten huntu ku su de- 
legashon, tabata di bishita 
serka Mangrove Maniacs 
Bonaire. A bai ku e mini- 
ster na e palu di mangelnan 
na Lac. Boluntarionan di e 
organisashon a duna Jetten 


Minister Jetten a bishitá palunan di mangel 


i su delegashonsplikashon 
amplio riba importansia di 
palu di mangel i di e trabou- 
nan ku e organisashon a 
bin ta hasi. Despues di e 
splikashon, e minister a 
drenta den lodo i duna bo- 
luntarionan un man ku ko- 
bamentu di un kanal nobo. 


Palunan di mangel ta 
hopi importante pa bio- 
diversidat i pa fortalesé 
kosta kontra kondishonnan 
klimátiko ekstremo. Nan 
ekosistema ta importante 
pa turismo i piská. Palunan 
di mangel por hunga un 
papel importante den solu- 


shonnan basá riba naturale- 
sa. Esaki, dor di adaptá nan 
mes na e efekto di kambio 
di klima. 
Desafortunadamente 
palu di mangel ta enfrentá 
algun reto. Eroshon i mal 
sirkulashon di awa ta hunga 
un ròl. Esaki ta resultá den 
morto kontinuo di palu di 
mangel. Basá riba konose- 
mentu di piskadó, imágen 
di satélite i investigashon 
lokal, Mangrove Maniacs 


ta habri kanal pa restorá 
sirkulashon di awa. 
A diskutí tambe riba ret 
di koperashon entre e seis 
islanan karibense hulandes. 
E Minister a enfatisá e im- 
portansia di un enfoke re- 
gional. Intenshon ta pa es- 
tablesé un mesa klimátiko 
na Boneiru i ku minister 
uza e informashon atkerí pa 
tur e islanan. 
Fotonan di Casper Dou- 
ma. 

AMTENAR NO TIN RESTRIKSHON 


PA MANIFESTÁ 


KRALENDIJK- 
En- 
tidat 
Públiko 
Boneiru 
(EPB) i RIjksdienst Cari- 
bisch Nederland (RCN) ta 
hasi bon kla na komunidat 
kompleto ku tur ámtenar ta 
liber pa partisipá na e ma- 
nifestashon di djabièrnè 12 
di mei. Despues ku a surgi 
algun rumor persistente in- 
dikando ku EPB i RCN a 
prohibí ámtenarnan di par- 
tisipá na e akshon di pueblo 
aki. 
“Apsolutamente no ta 


kuadra ku a prohibí ámte- 
narnan. Di ami su banda 
sigur i tampoko di niun 
otro miembro di Kolegio 
Ehekutivo”, diputado Hen- 
nyson Thielman ta bisa. El 
a enfatisá ku MPB sigur ta 
respetá e libertat aki di kada 
siudadano. 
Konsehero di MPB ta 
bisa ku el a stimulá su pro- 
pio gremio familiar pa sos- 
tené e kousa. “MPB ya a 
logra hopi riba e tereno aki 
pero ainda tin un kaminda 


largu pa bai. Pues ami i mi 
hendenan ta sostené e kou- 
sa”, Elvis Tjin Asjoe a bisa. 
Ta trata aki di e mani- 
festashon ku e nòmber 
‘huntu 
kontra 
pobresa’. 
Vários organisashon a uni 
forsa pa ku e lucha pa igual- 
dat aki. Entre otro AFBW, 
USIBO, 
UNKOBON, 
FNV, Greenpeace, Piska- 
bon i tambe partido polítiko 
M21. Boneiru tin 13 aña ta 
warda pa Hulanda stipulá 
un mínimo sosial. Ku e ak- 


shon aki e organisadónan 
ku manda un señal fuerte 
pa Den Haag, no ta aseptá 
mas tardansa pa stipulá e 
mínimo sosial. 
Awor ta bisa ku proba- 
blemente kantidat grandi 
di ámtenar lo no partisipá 
pa motibu ku nan dunadó 
di trabou a prohibí esaki. 
Segun tur e partidonan en- 
volví esaki no ta kuadra, 
pues tur hende ta liber pa 
partisipá. Robert Sances di 
sindikato ABVO ta bisa ku 
e no a risibí niun señal di 
un prohibishon. “Tur hende 
por partisipá si nan ke. No 
ta trata di un wèlga òf algu 
por estilo”. 
Sances 
a 
splika 
ku 
ABVO ta sostené e ak- 
shon pero no ta partisipá 
aktivamente. “Debí ku tin 
elekshon di direktiva ku ta 
planiá fo’i aña pasá i esei 
ta sagrado pa nos. Echo ta 
ku tur lucha pa bienestar 
general nos ta sostené”, el 
a agregá. ABVO a manda 
un mensahe pa USIBO 
ofresiendo nan sosten na e 
akshon. 
Pa RCN mester ta bon 
kla ku kada ámtenar por 
partisipá. “Tur hende tin 


derecho pa demostrá i duna 
nan opinion”, Lucia Beck, 
hefe di departamento di 
komunikashon ta bisa. Sí e 
ta agregá ku kada ámtenar 
mester tene kuenta ku kon- 
tinuashon di trabou. 
Konsekuentemente Tim 
Muller komo direktor di 
RCN a manda un mensahe 
pa tur hefe di departamento 
den kua e ta suprayá ku tur 
trahadó tin libertat pa par- 
tisipá na e manifestashon i 
ku esaki lo no kosta ora di 
fakansi. 
Esaki den mayoria kaso 
lo no ta un problema mi- 
rando ku pa ámtenarnan un 
siman di trabou ta konsistí 
di 36 ora. 
BONERIANO a tuma 
kontakto ku Nochi Willem 
konsehero di USIBO ku 
a splika ku e no a tende e 
rumornan aki. “Mi no a a- 
tendé nada pero pa sigur mi 
a manda puntra diputado 
Thielman”, Willem a bisa. 
Tambe nos a komprondé ku 
USIBO a hasi petishon na 
ABVO pa hasi yamada nan 
su miembronan pa sosten’é 
kousa. Pues no solamente 
sosten riba papel pero par- 
tisipando na e akshon. 


KRALENDIJK— 
BONHATA huntu ku 
Tourism 
Corporation 
Bonaire, Captain Don's 
Habitat Bonaire, Grand- 
windsockbonaire i Del- 
fins Beach Resort lo 
representá Bonaire e si- 
man aki na Caribbean 
Marketplace 2023. E 
evento ta organisá pa 


Pa sektor di turismo 
Boneiru bon representá na Barbados 


Caribbean Hotel & Tour- 
ism Association. Barbados 
lo ta anfitrion pa e evento. 
Mester bisa ku esaki ta pro- 
mé biá ku e isla ta organisá 
e evento. 
Meta di Boneiru su 
partisipashon ta pa topa 
ku komersiantenan rònt 
mundu ku ta ta promové e 
isla. Boneiru su represen- 


tantenan ku nan partisi- 
pashon tin e posibilidat 
pa sigurá reservashon 
nan, fortalesé relashon 
ku klientenan aktual, 
hasi kontakto nobo i 
reklutá posibel klien- 
tenan nobo. Tambe e 
partisipashon ta oumen- 
tá Boneiru su visibilidat 
den mundu turístiko. 

Pa Bòi Antoin 
Serrio Iraides Finies a 
nase dia 22 di sèptèmber 
1937 na Rincon, Boneiru. 
Su tata, Hosé, tabata un 
hòmber di mondi, hòm- 
ber di kunuku i vitó di 
plantashinan Karpata i Oni- 
ma di famia Hart. Di mes su 
yu hòmber Broertje tambe 
a lanta ku konosementu di 
mondi, di seru i terenonan 
rondó di Rincon. 
“Mi a sali for di Bo- 
neiru pa traha na Aruba na 
fin di añanan sinkuenta. Un 
famia di ku tabata traha na 
DOW Kòrsou a bisa mi ku 
nan tabata buskando hende 
riba e isla ei pa traha pa 
KLM Aerocarto. El a splika 
mi ku nan tabatin mester di 
hende pa drenta mondi pa 
pone e puntonan topográ- 


Broertje Finies a fayesé 
Papel krusial den mapa 
topográfiko di Boneiru 


fiko pa Kadaster. Nan a 
tuma mi den servisio i tra- 
bou a kuminsá”, Broertje 
Finies a konta. 
E trabou tabata duru, 
pero pa Broertje esaki no 
tabata un problema grandi. 
E tabata konosé mondi bon, 
algu ku el a heredá di su 
tata, ku a siñ’é kiko ta mon- 
di. No tabatin niun mondi 
den besindario ku el a krusa 
huntu ku su tata, ku tabata 
atendé ku kunukunan Kar- 
pata, Colombia i Karpata 
pa famia Hart. 


KLM Aerocarto 
Na 1921 fundadó i presi- 
dente di KLM Albert Ples- 
man a institutí Photo-Tech- 
nical Cartographis Service 
FCB, komo un servisio di 
KLM pa saka foto aéreo. 


Plesman a predisí e tempu 
ei kaba ku fotografia aéreo 
lo a bai bira algu grandi den 
mundu, 
partikularmente 
den mundu komersial, ku 
e tempu ei ya kaba a kon- 
tratá FCB pa numerioso en- 
kargo. 
Fotografia aéreo tabata 
kompletamente nobo den 
e dianan ei. Promé guera 
Mundial a duna fotografia 
aéreo un ‘boost’ grandi. 
Despues di esei aviashon 
sivil tambe mas i mas a 
kuminsá pensa den e direk- 
shon aki. 
FCB tabata situá na e 
aereopuerto Waalhaven na 


Rotterdam desde su esta- 
blesimentu na 1921, pero 
despues di Segundo Guera 
Mundial e kompania a 
move pa algun barak na 
Schiphol. 
Avionnan di FCB tabata 
lanta kasi tur dia pa saka 
panoramanan di Amster- 
dam i otro siudat i áreanan 
na Hulanda. 
E enkargonan ku FCB 
tabata haña no tabata inkluí 
solamente trabou den aire, 
sino tambe riba tera, pa 
asina pone teritorionan riba 
mapa na un forma mas ko- 
rekto posibel. 
Relato anual di KLM 
a indiká ku na 1947 FCB 
a realisá 569 tarea, entre 
otro fotonan pa registrá 
rekonstrukshon di Hulanda 
despues di guera. 
Na fin di dékada sesenta 


e operashon aki, ku mien- 
trastantu a haña e nòmber 
di KLM Aerocarto, a haña 
tarea riba e islanan antiano. 
Mayoria di e mishonnan 
aki na islanan ABC KLM 
Awerocarto a realisá ku 
avionnan Dakota modifiká. 


Mondi 
Broertje Finies a konta: 
“Semper mi tabata un aven- 
turero, hende di mondi, pues 
e trabou no tabata duru pa 
mi. Mi tabata gusta mondi. 
Ofisina di Aerocarto tabata 
situá banda di Teater Roxy. 
Mi a traha algun tempu na 
Kòrsou, pero despues nan a 
manda mi Boneiru, kamin- 
da tambe mester a bai pone 
e isla aki riba mapa.” 
Na momentu ku el a 
yega 
Boneiru 
Broertje 
Finies a haña enkargo pa 
forma un tim dim hende ku 
por a traha den mondi. Pa- 
sobra e trabou di midimentu 
i pone e punto òd markanan 
di Kadaster mester a sosodé 
mayoria den mondinan sal- 
bahe di e isla.” 
Di mes Broertje a bai 
buska trahadó den su bario 
Rincon. El a delegá e tarea 
aki na Enrique (Riki) Ba- 
lentin, ku a skohe un gru- 
po hòmbernan rinkonero 
fuerte pa traha. Broertje: 
“Mi ta kòrda ku den e gru- 


Fotógrafonan di KLM Aerocarto den akshon. 


KRALENDIJK – Djárason tabatin entiero di Bro- 
ertje Finies. Tiki ta e hendenan ku ta na altura di e 
papel importante ku e persona aki a desplegá den re- 
alisashon di un mapa topográfiko di Boneiru meimei 
di dékada sesenta. Broertje a reklutá algun hòmber 
fuerte di spesialmente su bario Rincon pa drenta mon- 
di, subi seru, krusa den e palunan di mangel na bahia 
di Lac, pa realisá e mapa topográfiko ku te awe Ka- 
daster ta usa. Nan tabata kontratá pa KLM Aerocarto. 

po aki tabatin Domingo Ci- 
cilia, Odulio Mercera, Nino 
Vlijt, mi rumannan Goito i 
Jack, Ruby Balentin i dife- 
rente mas. Nan tabata krusa 
mondi pa, den kordinashon 
ku e hendenan di KLM 
Aerocarto’ pa pone e pun- 


tonan kadastral. Por ehèm- 
pel mester a subi serunan di 
Brandaris, Yuwa, Wekuwa i 
diferente mas.” 


Anochi 
Nan no tabata traha 
solamente den dia. Tin biá 


ku nan tabata traha anochi 
tambe den mondi i riba 
seru, usando flèshlait. Bro- 
ertje ta kòrda ku riba Bran- 
daris i Yuwa tabata hopi friu 
anochi. “Nos a keda rancha 
un siman na Klein Boneiru 
na momentu ku nos mes- 


ter a bai midi i traha e pi- 
lánan. Dòdò Weiman i Libo 
a hiba nos ku boto di lots. 
Nico Winklaar tabata trese 
material pa traha e pilánan. 
Tambe profishon pa nos ku- 
minsá.” 
E trabou di mas duru, se- 
gun Broertje, no tabata den 
mondi i riba serunan di Bo- 
neiru. Mas duru nan a traha 
den e palunan di mangel 
den bahia di Lac. 


Broertje Finies: “Nunka 
no tabatin askidente den 


seru òf den mondi. Na Lac 
si tabatin aksidente, anke 
no grave. Trahadónan taba- 
ta kai i kòrta nan kurpa ku 
machete.” 
Broertje a hasi e trabou- 
nan aki tambe na e islanan 
Saba, St. Eustatius i St. 
Maarten. Na Statia nan ta- 
bata hür buriku pa 10 florin 
pa dia pa por a bai pone e 
pilánan riba seru. Ora ku e 
trabounan a kaba e tambe a 
stòp. E ta un aventurero i a 
bai dediká su bida na piska- 
mentu. 


Domingo Cicilia 


Riki Balentin 

Siña di bo historia, kultura i 
naturalesa 


TELBO kanal 70 Flamingo TV kanal 23 


KRALENDIJK 
– 
Mester re-konsiderá e po- 
sishon estatal di Boneiru, 
St. Eustatius i Saba na 
2010 den e pais Hulanda. 
E konseho urgente akí 
èks minister Ed Nijpels ta 
duna Gabinete Rutte. 
Durante 
un 
investi- 
gashon na e posibilidatnan 
pa institushon di un mesa 
di klima na Boneiru, Ni- 
jpels a bin dal kontra di 
loke ketu bai na Karibe 
Hulandes ta keda ekspe- 
rensiá komo fout i e orígen 
lo ta ku e ministerionan no 
ta aktua efektivo pa loke 
ta trata e munisipionan 
partikular. Ku Den Haag 
ta lubidá e islanan den e 
maneho di klima nashonal, 
ta un ehèmpel ku ta papia 
pa su mes. 
“Pa mi e pregunta ta, sí 
e konstelashon guberna- 
mental skohé na 2010 pa- 
Karibe Hulandes ainda ta 


Ed Nijpels ta konsehá Gabinete Rutte 
Ròl provinsial direkshon 
Boneiru 


e forma mas adekuá i no ta 
demostrá muchu deterioro. 
Despues di 13 aña, segun 
mi rekomendashon mes- 
ter di un konstrukshon di 
nobo i fundamental. 
Gubernamentalmente 
no ta salú ku un kantidat 
di departamentu ta atendé 
direktamente ku e enti- 
datnan públiko di respe- 
ktivamente 24.090, 3.293 


i 2,035 habitante. Esei ta 
duna un grado haltu di ko- 
heshon 
gubernamental,” 
Segun Nijpels, kende a 
presentá su rapòrt djaluna. 
Den e kuadro di e kon- 
seho, segun Nijpels, el a 
papia ku un kantidat di 
esnan enbolbí tokante e 
pre historia di e konstruk- 
shon skohé ku e tempu ei 
ku a evitá di papia tokante 


e variantenan. For di un 
parti di e kombersashon- 
nan, e por a saka afó ku e 
falta di e kapa entre Reino 
i munisipio di un gobièrnu 
provinsial, ta keda konsi- 
derá pa hopi komo un fout 
ku a skohe pe den e kon- 
stelashon na 2010. 
Algun di esnan enbol- 
bí ta yama un provinsia 
komo un partner muchu 
natural pa e tres munsipi- 
onan partikular, komo un 
bon medio pa minimalisá 
e preshon riba e gobièrnu 
aktual. 
Nijpels: “For di kon- 
taktonan gubernamental, 
a sali na kla ku e provin- 
sianan konhuntamente ta 
dispuesto pa sigui kon- 
sultá mas aleu ku e man- 
datarionan 
responsabel 
tokante e posibel ròl den 
direkshon di islanan BES. 
Bou di e bandera di IPO, 
ta lantando un relashon di 


koperashon entre islanan 
karibense, bou di presiden- 
sia di e komisario di Rei na 
Gelderland. 
Meta di e koperashon 
akí ta pa banda di eksper- 
tesio departamental i di 
munisipio eksistente, hasi 
uso tambe di konosementu 
provinsial na e área kari- 
bense. 
Mi ta konsehá Gabinete 
pa riba término kòrtiku 
konsultá ku e relashon di 
koperashon pa determiná 
kiko ta e posibilidatnan.” 
Segun Nijpels, e inisi- 
ativa akí por kondusí na 
sosten efektivo riba tereno 
di personal i finansiero. 
Pa no keda pegá den 
muchu konsulta, e ta pro- 
poné pa bini konkreta- 
mente ku un taksforce di 
e 12 provinsianan, muni- 
sipio i paisahe di awa, pa 
asistí Boneiru. 


BIATA ku charla pa partisipantenan 


K R A L E N D I J K - - 
Djamars 9 di mei Bonaire 
Internashonal Art & Tal- 
ent Academy, BIATA ta- 
batin nan promé charla 
pa e partisipantenan. E 
tópiko tabata mundu di 
beyesa. Esaki a tuma lugá 


na Plaza Resort Beach 
Bonaire ku ta fungi alabes 
komo sede di e organ- 
isashon. Durante e seshon 
a trata tópikonan manera 
evolushon di mundu di 
beyesa, tipo di reinanan 
ta destakando internasho- 


nalmente, komportashon, 
uzo di medio sosial i 
maneho di tempu. 


Na final di e anochi 
kandidatanan a pone riba 
papel, un meta dirigí pa 


ku nan partisipashon den 
e temporada di Miss Teen 
Bonaire 2023. 

KRALENDIJK – “Dor 
di kontra tempu, mi a pun- 
tra mi mes, sí ainda mi ke ta 
Gezaghebber. E burokrasia 
i polítika. Durante mi pro- 
mé kuater, sinku aña komo 
Gezaghebber, mi tabatin di 
aber ku kasi shete diferente 
Kolegio Ehekutivo. Bo no 
por sigui bai dilanti sí ketu 
bai e gobièrnu ta keda kam- 
bia, kosnan ta keda pegá,” 
e èks promé mandatario a 
bisa den un entrevista. 
Na aprel direpente Ri- 
jna a anunsiá ku e ta stòp 
promé ku su periodo ter- 
miná komo Gezaghebber 
di Boneiru. Den un entrev- 
ista ku Marit Severijnse di 
Caribisch Netwerk, Rijna 
ta konta di e motibu ku el a 
baha promé ku su término 
komo Gezaghebber. 
Rijna a bira enviado 
spesial pa e tres munisi- 
pionan partikular den Ka- 
ribe. Den su ròl nobo, e 
lo mester trese supsidio i 
proyektonan pa Boneiru, 
St. Eustatius i Saba, for di 
fondonan di Nashonnan 
Union Europeo i lo atendé 
ku relashonnan ekonómiko 
ku Latino Amérika. E an- 
unsio ku e ta stòp komo 
Gezaghebber, pa hopi ta- 
bata inesperá. 
Riba pregunta sí e di dos 
término lo dura te 2026, 
pero tòg e ta stòp promé 
ku esei, Rijna ta kontestá: 
“Tempu ku mi a kuminsá 
na 2014, mi tabatin un bi- 
sta idealístiko. Mi ta bai 
kambia kos, pero e realidat 
ta otro. Mi ke solushoná 
kosnan lihé i tin biá mi ta- 
bata tambe un poko sin pa- 
senshi, pero e ta asina frus- 
trante.” 
Burokrasia i polítika 
Burokrasia i polítika ta 
loke a asombrá Rijna mas. 
Durante su promé kuater, 
sinku aña komo Gezagheb- 
ber, e mester a atendé ku 


Eks Gezaghebber Rijna durante su periodo ta atmití 
Hopi kontra tempu 


kasi shete diferente Kole- 
gio Ehekutivo. Bo no por 
bai dilanti sí gobièrnu ta 
keda kambio, kosnan ta 
keda pegá. 
“Desde 10-10-10 Bo- 
neiru a krese hopi, pero nos 
aparato no a krese huntu. 
Bo tin pues tambe di aber 
ku un aparato gubernamen- 
tal ku falta di personal, Bo 
ta mira tur kos pasa bo di- 
lanti i bo no por keda bei di 
esakinan. Konstantemente 
bo ta solamente pagando 
kandela chikitu.” 
Sí mira bèk kiko e ta 
haña komo Gezaghebber 
realmente e por a nifiká pa 
Boneiru. Rijna: “Mi tabata 
sí un faktor konstante den 
un periodo instabil, pero 
sí ku e sintimentu ku por a 
hasi hopi. Esaki mi ta haña 
lástima, gustosamente mi 
ke a hiba e aparato guber- 
namental riba kapasidat, 
atendé ku nos infrastruk- 
tura i e manera di proseder 
di Konseho Insular, djis pa 
menshoná algun kos. Pues 
mi no a logra, pero sí tem- 
pu pa traspaso.” 


Momentu di siña 
Riba pregunta sí el a 
hasi fout komo Gezagheb- 
ber, Rijna ta kontestá: 
“Nan no ta fout, pero mo- 
mentunan di siña. Mi no 
ta pensa tampoko ku e ta 
keda na Gezaghebber so, 
pasobra bo ta sintá komo 
un tim. Bo ta dependiente 
di henter e aparato i bo 
ta dependé di tur. Esaki 
ta hopi difísil pa regla tur 
kos. Pero durante un tempu 


asina tabatin mester di hopi 
preshon i gustosamente mi 
ke a pone mas preshon. 
Mas ku e partidonan polí- 
tiko i gobernantenan sòru 
pa regla kos. E ora ei bo 
mester negoshá realmente 
polítika. Papia i drai, balia 
tambe nos ta yam’é.” 
E funshon di Gezagheb- 
ber ta un kuater dimen- 
shon di wega di ahedres. 
Tur kos mester pasa asina 
presis promé ku bo por dal 
un bon paso sin tur kos kai 
den otro. 


Kontra tempu 
Follow 
The 
Money 
despues di un investi- 
gashon a publiká ku e ta- 
bata amigu di doño di un 
hotèl kende el a primintí 
un pèrmit pa pone un bich 
ilegal. Dor di esei e ta un 
gobernante kontroversial. 
Rijna: “Henter e asuntu 
di Follow The Money i e 
konsekuensianan di esaki, 
tabata sí un kontra tempu 
di kua mi a pensa, di kon 
esaki ta sosodé. Mi tin hopi 
apresio di prensa, pero mi 
ta haña straño kon e peri- 
odista spesífiko akí ta tra- 
ha.” 
“Tur ta engaño ku mi 
por a prueba den e promé 
entrevista ku nan. Nan lo 
a laga mi mira e artíkulo 
promé 
ku 
publikashon, 
pero nunka esaki a sosodé. 
A saka tur kos for di kon- 
teksto i esaki seguidamente 
a bai biba su bida i abo 
mester biba ku e konsekue- 
nsianan.” 
Ku a pon’é riba non- 
aktif pa siman siman, es- 
aki nunka a sosodé. “Mi a 
tende na radio ku a manda 
Gezaghebber gewon ku 
fakansi, miéntras ku esaki 
totalmente no tabata asina. 
Semper mi a spera ku mi 
lo a hasi esaki dos biá seis 
aña, pero honestamente 
mi mester bisa ku e pu- 


blikashon akí i tur kos rònt 
di dje, sí a okashoná un 
smak amargo den mi sin- 
timentu pa e ròl di Geza- 
ghebber.” 


Promoshon 
Sí e ta haña ku el a keda 
degradá na un funshon 
diplomátiko tòp, manera 
nan ta bisa, Rijna ta mir’é 
otro: “Mi ta kontentu ku 
nan ta mir’é tambe komo 
un promoshon, pasobra 
asina mi tambe ta mir’é. 
Mi ta haña ku ainda mi 
por sigui sirbi Boneiru i lo 
sigui hasi esaki manera mi 
tabata hasié komo Geza- 
ghebber.” 
“Anteriormente 
ya 
mi tabata den un investi- 
gashon di Rijksrecherche 
tokante integridat, polítika 
a hasi denunsia kontra mi, 
mi a sobrebibí moshonnan, 
tantu aki komo for di Den 
Haag. Sí en realidat taba- 
tin algu robes, mi no por a 
haña un funshon. E ora ei 
mi no a keda promové.” 
Pero esaki no ta sola- 
mente algun di e último lu- 
nanan òf solamente Follow 
The Money. Ta kasi kon- 
stantemente ta zag na bo 
stul su pia, tambe polítika. 
Ku bo ta haña kontra tem- 
pu ku tòg bo ta bai pensa; 
“mi ke sigui hasi esaki”. E 
eskoho e ora ei ta bira mas 
fásil. 
“Huntu ku esaki ta e 
momentu ku awor mi ta 
bai ta un momentu natural 
tambe. Nos tin un Konseho 
Insular i Kolegio Ehekuti- 
vo nobo, un Sekretario In- 
sular, hefe di Kuerpo Poli- 
sial i Fiskal Mayó nobo. 
Bo ta mira realmente hopi 
renobashon, pues ta tempu 
pa un Gezaghebber nobo.” 


Responsabilidat 
Riba pregunta ku e ta bai 
sinti falta di algu, Rijna a 
kontestá komo Gezagheb- 


ber bo tin un tipo di outo- 
ridat ku inkonsientemente 
hendenan ta aserká bo. Ser- 
ka tur kos ku pasa, bo mes- 
ter ta pará kla pa eventual 
konsekuensia, reakshon, òf 
aserkamentu. E sintimentu 
di responsabilidat ei tabata 
24/7 i nuebe aña largu. 
“Último ei tabatin algu 
riba media sosial riba kua 
mi ke a reakshoná. Mi ta- 
bata kla pa yama polis, 
dikon boso a hasi esaki 
asina. Pero mi a pensa, nò, 
no hasié. Esei ta duna e un 
banda di un alivio grandi i 
e otro banda bo ta pensa, 
mi falta algu? E ta un sinti- 
mentu di loke bo tin i dire- 
pente no tei mas.” 


Tipo di komedia 
I e último dia a yega 
komo Gezaghebber. Rijna: 
“Mi a pensa, mi ta bai sinti 
falta realmente. Mi a bai 
Konseho Insular ku sinti- 
mentu miksto. Pero despu- 
es ku e reunion a kuminsá, 
atrobe tabatin pleitu. E mo- 
mentu ei mi a pensa, mi ta 
kontentu ku aworó mi no 
tei mas. Éksito i ayó.” 
“Mi ta bolbe bai piska, 
bai kunuku, sinta ku ami- 
gunan na snèkbar. Esaki mi 
a sinti falta di dje. Natural- 
mente mi famia i amigunan 
tambe tabatin un fergrot- 
glas riba nos.” 
“E situashon den Kon- 
seho Insular, tur e asuntu 
polítiko i ku nunka bo ta 
hasié bon. Esaki natural- 
mente ta keda presentá 
públikamente. Pafó ta hasi 
chansa, pero asina kámara 
sende, nan ta bolbe kai den 
un sorto di komedia.” 
“Por logra hopi mas na 
Boneiru sí traha huntu bon. 
Despues di kada reunion 
polítika mester puntra su 
mes: Kiko mi a kontribuí 
kuné pa mi isla. 
Nos mester bira adulto 
polítiko.” 

KRESEMENTU TA DUNA 


FRUTA 


“Ma fruta di e Spiritu ta amor, goso, pas, pasen- 
shi, kariño, bondat, fieldat, mansedumbre, do- 
minio propio;” Galationan 5:22-23a(BS) 


Ora un persona planta un palu di fruta, e ta plant’e 
ku e propósito ku un dia e por disfrutá di su frutan- 
an. Asina tambe den e kunuku di Señor. El a salba 
nos, Spiritu Santu a bin biba den nos i ta duna 
kresementu. Segun Spiritu Santu ta haña kontrol 
den nos bida, Su fruta ta bira visibel den nos. E 
fruta di Spiritu ta partí den tres sekshon: Amor, 
goso, i pas ta mustra e relashon entre un per- 
sona ku Dios; Pasenshi, kariño i bondat ta mus- 
tra e relashon entre un persona ku su próhimo; 
Fieldat, mansedumbre i dominio propio ta mustra 
nos karakter komo kristian. Nos no por desaroyá 
e fruta akí den nos mes forsa, e ta fruta di Spiritu 
Santu. Ora nos dediká nos bida kompletamente 
na Kristu, nos por produsí e kalidat di fruta aki. 
Señor su propósito ta pa kada kristian duna fruta. 
“Boso no a skoheMi, ma Ami a skohe boso i a 
nombra boso, pa boso bai i duna fruta …” Juan 
15:16. Ora nos duna fruta nos ta glorifiká nos Tata 
selestial. 
Pa nos duna fruta nos mester keda konektá na 
e palu berdadero. Señor Hesus a bisa: “Ami ta 
e mata di wendrùif, boso ta e ramanan; esun ku 
keda den Mi, i Ami den dje, esei ta duna hopi fru- 
ta, pasobra separá di Mi boso no por hasi nada.” 
Juan 15:5. 
Kòrda ku e fruta di kada kristian ta un otro kristian. 
Esaki ta e fruta ku ta bai ku nos te den eternidat. 


Kon nos bida kristian ta awe? Nos ta dunando 
fruta pa Señor? 
Wilfred i Sigried Antersijn 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 

12.00 Aktualidat: 
Anthony Nicolaas 
14.00 AkiBoneiru: 
Broertje Finies 
15.00 Herensia: 
Geoffrey A. Goede 


16.00 Herensia: 
Ivan Sebastian Conradus (Zamuco) 
17.00 Dokumental: 
Lágrima Di Guera 
18.00 Herensia: 
80 aña Lelia Nicolaas 
19.00 BAPA: 
Sherman Kook 


20.00 Herensia: 
Chamako Bembe ChichiTan 
21.00 Aki Hulanda: 
Charles Lebacs 
22.00 Herensia: 
Johanes Trinidad 
23.00 BAPA: 
Salomon (Monchin) Flanders 


KRALENDIJK-- Dja- 
sabra awor Logia Har- 
monie ta tene un dia habri 
pa pueblo di Boneiru. E 
logia ta situá na Kaya Niki- 
boko Noord den edifisio di 
Scouting i ta di 10' or main- 
ta pa 12' or di merdia. 
Riba e dia aki algun 
miembro 
lo 
tene 
pre- 
sentashon riba logia su 
manera di operá. Tambe por 
hasi pregunta i haña un bi- 
sta di e edifisio. 
Orígen di Logia Har- 
monie ta sintá den aña 
1877. Den e aña ei e logia 
di mazòneria Harmonie a 
habri su porta na Boneiru. 
Despues di mas ku 140 
aña e lusnan di e logia, a 
sende bèk riba Boneiru. 
Mazòneria ta ofresé un mé- 
todo úniko na hòmbernan, 
pa traha riba nan mes emo- 
shonal, spiritual i intelektu- 
al. Mas profundidat ta trese 
mas kresementu propio i e 
posibilidat pa ta un balor 
humano agregá pa mundu. 


Mazoneria 
Mazònería ta ofresé un 


Djasabra awor 13 di mei 
Loge Harmonie ku dia habri 


método pa diskubrí kiko 
bida ta nifiká ku ayudo di 
ritualnan i símbolo ku ta 
kondusí na desaroyo propio 
i fraternidad, ku finalmente 
ta kondusí na un mihó so- 
siedat. Esaki mazoneria ta 
hasiendo kaba pa mas di 
300 aña. 
E orígen ta bai hopi leu. 
Pero e historia asumí mas 
eksistente, ta esun di e gre- 
mionan di cantero di medio 
siglo. Esakinan no tabata 
kai bou di supervishon di 
misa òf outoridat di estado. 
Nan tayer o logia a bira un 
di hòmbernan di pensam- 
entu liber, studiá i indepen- 
diente. 
Awendia mazònería ta 
konsistí di un komunidat 
masha varia di tur edat, 


vishon polítiko, i estudio, 
formashon kultural i posis- 
hon sosial. Loke ta konektá 
miembronan ta e boluntat 
pa bira un mihó persona. 
Pa nan mes i pa otronan. 
Esaki por ta mental òf spiri- 
tual, esei ta loke ta traha 
riba dje. 


Logia 
Legalmente e ta or- 
ganisá meskos ku tur otro 
asosiashon; ku un direk- 
tiva, miembronan i regla- 
nan. 
Spesífikamente 
pa 
mazònería e kresementu 
personal ta partí den 3 gra- 
do. 
Aprendis: figa riba di 
paden, wak bo mes di 
paden, tambe konosí pa 
“Ken u zelve”; Kompañe- 
ro; di afó bin paden, haña 
bo lugá den sosiedat, den 
harmonía ku bo ambiente i 
por último Maestro; bo ta 
konektá ku e misterio di 
bida, pa kada ken un sinti- 
mentu personal. Tur logia 
huntu a asosiá den e Or- 
den di mazònería, bou di e 
Gran Oriente di Hulanda. 


Bira mazon 
Un di e motibunan ku 
miembronan aktual ta duna 
pa bira mazon ta di tin hopi 
amigu pero ta sinti falta di 
profundidat. Sali un ratu 
for di e preshon, tuma kon- 
sientemente tempu pa bo 
mes, huntu ku otronan. 
Mazònería ta ofresé un mé- 
todo ku ta duna hopi, si e 
persona mes invertí hopi. 
Ta mazòn ta boluntario, 
pero sigur no ta sin kom- 
promiso. 
Ritualnan 
ta 
yuda 
ekspresá lokual no por 
pone den palabra. Esakinan 


ta interpretá diferente pa 
kada miembro, den esaki ta 
liber. Asina ta mira e trans- 
formashon di e piedra brutu 
pa un piedra kuadrá komo 
formashon di abo komo 
persona. Enkuentronan di 
ritual ta formal. Esaki ta 
enserá momento ta den ba- 
chi ku regalia di mazòn 
úniko. 
Pa mas informashon por 
subi e wèpsait www.loge- 
harmonie.org Facebook 
Loge Harmonie Bonaire 
òf manda imeil na logehar- 
monie.bonaire@gmail.com 

KRALENDIJK – Mas 
i mas e Boneiru ku hopi di 
nos a lanta haña ta bayendo 
pèrdí. Por ehèmpel e Bo- 
neiru ku su plasa di piská, 
trahá for di meimei di añan- 
an trinta. 
Aki Dominga (Machi 
Mimi) Evertsz tabata sinta 
bende piská. Despues di 
tempu e plasa a bira lugá pa 
venezolanonan bende fruta 


Rebibando Boneiru di ántes 


i bèrdura. 
Resientemente 
sinem- 
bargo 
reporteronan 
di 
BONERIANO a topa ku 
esenanan ku ta pone kòrda 
riba e époka ei. Dos pis- 
kadó, Raimi Thielman i 
Theo Soliana, tabata na e 
sitio aki. Nan tabata sakan- 
do mondongo i skamando 
piská. Pa ta eksakto, gristèl- 
chi di laman afó, na ingles 


yamá ‘rainbow runner’, pa 
motibu di e diseño manera 
regenbog riba nan kurpa. 
Bunita tabata pa para 
mira, ora nan a kaba, kon 
e doño di Restorant Mona 
Lisa, Douwe Dooper, a 
akudí serka nan pa kumpra 
tur piská ku nan a kue. E 
anochi ei sigur Mona Lisa 
tabatin ‘catch of the day’ 
riba nan menú. 

KRALENDIJK -- En- 
trante promé di febrüari, 
a bini repartishon nobo di 
e polisnan di bario na Bo- 
neiru. Durante e seis siman- 


Klousura kampaña ‘Polis di Bario’ 


nan tras di lomba, Kuerpo 
Polisial Karibe Hulandes, 
KPCN, a pone lus riba agen- 
tenan ku ta funshoná komo 
polis di bario na Boneiru i 


Sint Eustatius ku e meta pa 
komunidat por sera konosí 
mas di aserka ku e polis di 
su bario. 
A start e kampaña na 


Sint Eustatius i a sigui na 
Boneiru ku e polisnan di 
bario di Playa, Tera Kòrá, 
Rincon, Nort Saliña i An- 
triol. Kada siman un polis 
di bario tabata na turno. 
Komo parti di e kampaña a 
tene diferente entrevista na 
radio i televishon. Tambe 
a bishitá diferente tienda, 
instansia, skol i akohida di 
mucha kaminda a parti fo- 
yeto di informashon, pega 
poster i saka potrèt. Tambe 
a interkambiá ku habitan- 


tenan. 
Remarkabel 
ta 
desa- 
fionan ku habitantenan ta 
enfrentá i a trese dilanti 
na e polisnan di bario. Es- 
aki ku e meta pa por yuda 
tuma akshon kaminda i na 
momentu ku ta nesesario. 
Entre 
otro 
iluminashon 
den barionan, ladronisia, 
molèster di kabritu i kachó, 
molèster di zonido prosed- 
ente di motosaikel, outonan 
ku ta kore ku velosidat 
haltu den áreanan habitá i 

Stichting Openbaar Onderwijs Bonaire 
Hanchi Amboina 2 
Antriol Pariba 
www.stichtingoob.com 




Stichting Openbaar Onderwijs Bonaire beheert twee scholen voor primair onderwijs. 
-Kolegio Rayo di Solo is een school voor regulier onderwijs met ongeveer 400 leerlingen. 
-Kolegio Strea Briante is een school voor leerlingen met specifieke leerbehoeften en heeft 
ongeveer 60 leerlingen. 


Wij zoeken leerkrachten voor de midden-en bovenbouw voor beide scholen. 
-Wil jij je grenzen verleggen? 
-Is kindgericht onderwijs jouw passie? 
-Durf jij de uitdaging aan om les te geven in een Nederlands onderwijssysteem aan 
leerlingen die de Nederlandse taal alleen op school kunnen leren? 
Kom dan onze teams van gemotiveerde collega’s versterken, die lesgeven aan 
leergierige, nieuwsgierige leerlingen in een veilig pedagogisch klimaat. 
Op de website vind je informatie over de scholen, onze visie op onderwijs en hoe wij 
die vormgeven. Wil je meer weten over taalonderwijs in Caribisch Nederland lees 
dan Didactief Special jaargang 53, NO. 3, MAART 2023. Je kunt ook informatie 
inwinnen bij Hajo Renkema Interim Bestuurder SOOB, whatsapp +31618370975. 
Enthousiast? Stuur dan je motivatiebrief met C.V zo spoedig mogelijk naar: 
info@stichtingoob.com. 



molèster di trùknan ku ta 
transportá karga, etc., ta kai 
bou di desafionan aki. 
Bunita 
tambe 
tabata 
reakshonnan di habitan- 
tenan, entre otro ku awor 
nan ta sinti nan mas seif ku 
mas presensia di polis di 
bario i tambe ku nan sa kon 
i na ki momentu pa tuma 
kontakto. 
Den e dianan benidero ta 
pasa den e bario di Nikibo- 
ko i besindario, pa entregá 


foyeto na habitantenan di e 
bario, pa asina nan por sa di 
ki forma por tuma kontakto 
ku un polis di bario. Pronto 
ta klousurá e kampaña ku e 
polis di bario na Saba. 
Ku polis di bario, Kuer- 
po Polisial Karibe Hulandes 
ke duna e habitante di bario 
e sintimentu di siguridat i 
trankilidat pa biba. E polis 
di bario ke ta mas serka di 
e habitante, ke yuda pensa 
kuné ke ta atento pa kualke 


situashon ku por surgi. 
Mas presensia di polis 
den bario, ta aportá na un 
mihó komunidat i un mihó 
isla. 
Pa drenta den kontakto 
ku bo polis di bario, yama 
715-8000 durante oranan di 
ofisina i puntra pa polis di 
e bario. Den kaso di emer- 
gensia, semper yama 911. 
Un bon relashon ku polis di 
bo bario, ta kondusí na un 
bario seif. 

Djamars un grupo tremendo di guia di práktika di diferente kompania, a parti- 
sipá na un workshop pa renobá nan sertifikashon di guia. Di e forma akí nan a 
pone nan mes na disposishon pa sigui duna instrukshon, guia i evaluá stazjèrnan 
di MBO. ROA CN ta gradisí e partisipantenan pa nan aporte na e studiantenan 
i nan formashon. 


Workshop pa renobá sertifikashon di guia 


KRALENDIJK -- Dja- 
mars 9 di mei direktor di 
Kámara di Komèrsio Bo- 
neiru, Cherety Kirindongo, 
a tuma despedida di per- 
sonal i partnernan di Ká- 
mara di Komèrsio. 
Direktiva di Kámara di 
Komèrsio ta gradisí Chere- 
ty pa su dedikashon inkan- 
sabel den un periodo ku ta- 
bata prinsipalmente bou di 
dominio di e krísis di CO- 
VID-19. No opstante esaki 
el a logra pa sigui profe- 
shonalisá e organisashon i 


Despedida direktor Kámara di Komersio 


hib’é na un nivel struktural- 
mente mas haltu. 
For di promé di yüni Ká- 
mara di Komèrsio ta yama 
bon biní na Phar Martha, 
komo direktor nobo. 
E ta entusiasmá pa 
proveé Kámara di Komèr- 
sio ku impulsonan nobo i 
pa sigui fortifiká e fundeshi. 
Martha ta bon familia- 
risá ku Boneiru i partnernan 
di Kámara di Komersio. 
E la traha pa Banko 
Maduro i resientemente pa 
TELBO. 


KRALENDIJK – ‘Tei 
p’abo’ ta organisá e arte 
teatral interaktivo ‘Kibra 
ku Bèrgwensa’ den kolabo- 
rashon ku naradó di storia, 
Archell Thompson. A krea 
e arte akí basá riba situ- 
ashon real i e aktuashon ta 
trata di kon pa kibra ku e 
sintimentu di bèrgwensa. 
E aktuashon interaktivo 
ta tuma lugá na Jong Bo- 
naire, den un instalashon 
doméstiko i ta aktua a base 
di hunga ròl rekonosibel. 
Den e forma teatral akí, 
‘Tei p’abo’ ke mustra orí- 


Arte teatral ‘Kibra ku Bèrgwensa’ 


gen di bèrgwensa i kon pa 
kibra ku esaki. 
Archell Thompson di 
orígen ta bini di Kòrsou. 
Na febrüari el a presentá 
ku diferente mayor i mucha 
di Boneiru den e arte teat- 
ral ‘Show your talents‘ i na 
novèmber 2021 ‘Stop the 
beating‘. Entretantu e no ta 
un hende deskonosí na Bo- 
neiru. 
Den forma di teater, ‘Tei 
p’abo’ ke pone atenshon na 
kibra ku bèrgwensa pa hasi 
e tema mas visibel i diskuti- 
bel pa públiko. 


Huntu ku e públiko ta 
buska orígen di bèrgwensa, 
posibel solushon i tambe 
ta duna inspirashon na e 
bishitantenan kon pa atendé 
ku bèrgwensa. 
E arte teatral ta grátis i ta 
tuma lugá dia 24 di mei pa 
6’or di atardi na Jong Bo- 
naire. 
Pa asistí na e pre- 
sentashon, por registrá via 
rcncommunicatie@rijksdi- 
enstcn.com 
Tin espasio pa solamente 
40 persona, pues registrá 
mesora pa sigurá un lugá. 

E buki di Hechonan ta kon- 
ta nos, den e promé lektura, di 
e institushon di e ofisio diakonal. 
E ofisio aki ta nase di un re- 
alidat entre e kristiannan prim- 
itivo di Herusalèm, ku ta ka- 
minda ta forma e komunidat- 
nan di kuminsamentu. 
Herusalèm tabata e sentro 
spiritual di tur hudiu, sin im- 
portá na unda nan tabata biba. 
Maske ya hopi di nan a pèrdè 
e lenga materno, i mayoria 
tabata papia griego, no tabata 
motibu pa nan a stòp di prak- 
tiká nan religion, di manera ku 
e bishita na Tèmpel tabata algu 
obligá, maske esnan ku tabata 
biba leu tabata hasié ora nan 
tabata por. 
Asta tabata eksistí serka 
hopi e kustumber, prinsipal- 
mente si nan tabata piadoso, di 
bai pa muri na Herusalèm, i 
komo semper muhénan a biba 
mas largu ku e hòmbernan, pa 
regla general, den e siudat taba- 
tin hopi biuda. 
Kristianismo ta propagá su 
mes ku basta rapides den e 
diferente rangonan di sosie- 
dat, i nan tabatin ku krea ko- 


Di Sinku Djadumingu di Pasku di Resurekshon, 


Promé Lektura 
: Echonan 6, 1-7 
Salmo 
: Salmo 33, 1-2. 4-5. 18-19 
Di dos Lektura 
: 1Pedro2, 4-9 
Evangelio 
: Huan 14, 1-12 


suelo: “Den kas di Mi Tata 
tin lugá pa hopi hende. Si no 
tabata asina, lo Mi a bisa 
boso ; Awor Mi ta bai aya, 
pa prepará un lugá pa boso”. 
Esaki ke men ku nos tur i 
kada un di nos, tur ser hu- 
mano, nos lo tin e oportuni- 
dat pa okupá un di e kasnan 
di e Kas Paternal, Shelu. Tin 
lugá pa nos tur. 
Pero nos no por lubidá ku 
pa logr’é nos tin ku kumpli 
ku un kondishon ku Hesus ta 
rekordá nos awe tambe : 
“Kere den Dios: kere tambe 
den Mi”. 
Esaki mester komplet’é 
ku loke E lo bisa nos mas 
despues: “Si boso stimami, 
boso lo warda mi manda- 
mentunan” (14,15), ku nos lo 
bolbe skucha próksimo dja- 
dumingu. 
Fe i amor ta e kondishon- 
nan nesesario pa drenta pa 
medio di Hesus den Kas di 
Tata. Si nos ta kumpliendo ku 
nan nos por ta trankil di ku 
nos ta riba e bon Kaminda. 
Si no, nos tin e oportunidat 
di kombertí nos mes sinser- 
amente, distansiá nos mes di 
e kaminda robes riba kua nos 
ta kana, pa bai riba e úniko 
Kaminda, Hesukristu, ku ta 
nos Bèrdat i nos Bida. 
El a prepará lugá pa nos. 
Si nos pèrd’é lo no ta paso- 
bra E a deskriminá nos o no 
a muri pa nos. Nos lo ta e 
úniko nan responsabel di no 
tuma poseshon di e Reino ku 
E a gana pa nos. 


munidatnan den kua tabata tene 
e reunionnan na griego, na mes 
tempu ku den otronan tabata 
papia e lenga lokal. 
Ta aki kaminda e kehonan 
di e helenistanan ta aparesé, 
esnan ku únikamente tabata 
papia griego, afirmando ku es- 
nan ku tabata papia arameo 
tabata neglishá e biudanan di e 
komunidat griego. 
Ta pa esaki nos ta tuma nota 
ku, for di prinsipio, e práktika 
di karidat a kontra ku su di- 
fikultatnan. Pero ora ke sigui 
Hesukristu semper ta aparesé 
un solushon. 
Den e kaso aki ta e apòstel- 
nan ta esnan ku ta present’é, 
sugeriendo kreashon di un gru- 
po di hende ku ta dediká at- 
enshon na problemanan ma- 
terial di komunidat, pa no kita 
tempu di e ministerio mes for 
di dirigentenan ku tabata oras- 
hon i predikashon. 
Mas despues a yama e hòm- 
bernan aki “diákono”, ku su 
nifikashon ta “sirbidó”. E sir- 
bishi despues a bai ta trans- 
formando su mes pa otorgá e 
diákononan aki tambe un ofi- 


sio litúrgiko, i e fakultat di 
prediká e Palabra, algu ku al- 
gun di nan lo a hasi ku hopi 
efikasia. 
E diákononan tabata un 
yudansa masha positivo den 
Iglesia, i maske durante siglo- 
nan nan a disparsé den e rito 
latino komo institushon per- 
manente, nos a rekuperá es- 
aki danki na Señor i na Kon- 
silio Vatikano II. 
Den tur loke ta bon pa 
sernan humano nos por 
konosé Hesus i siguié mester 
ta bonbiní. Pero, lógika- 
mente, ningun hende tin e ka- 
pasidat pa inventá pa su mes 
kuenta métodonan di aposto- 
lado, sino ku tur kos tin ku 
ser someté na e outoridat 
kompetente. 
E helenistanan di e promé 
tempu a presentá nan keho na 
e apòstelnan i ta esakinan 
tabata esnan ku, huntu ku e 
pueblo, a skohe e promé sh- 
ete diákononan pa e sirbishi. 
Iglesia a ser instituí pa 
Hesus p’asina e tabata, man- 
era apòstel Pedro a bisa den 
e di dos lektura, rasa eskohí, 
saserdosio real, nashon san- 
tu, pueblo atkirí, pa anunsiá 
alabansanan di Esun ku a 
yama nan di skuridat pa su lus 
atmirabel. 
Algun ta afirmá ku komo 
ta únikamente Kristu ta sal- 
ba, no tin nesesidat di perte- 
nesé na ningun iglesia, ya ku 
kada un pa su kuenta por tin 
su relashon ku Kristu. 
Esaki ta un kibukashon 
grave ku hopi ta kometé. Nos 
no por ser salbá sin Hesus, 
pero tampoko sin ser parti di 
e “rasa eskohí” aki. 
Si tabata di e otro forma , 
dikon nos mester di boutis- 


mo, pa medio di kua nos ta 
bolbe nase den bida di e spiritu 
i nos ta kuminsá pèrtenesé na e 
famia di e yunan di Dios, .... 
Iglesia? 
Di bèrdat Hesus ta e Kamin- 
da, Bèrdat i Bida. E a deklará 
esaki den forma kategóriko 
kontestando apòstel Felipe. El 
a afirmá: “Ningun hende por bai 
serka Tata, si no ta pa via di 
Mi”. 
Ningun hende por pone na 
duda, meskos ku Iglesia no ta 
hasié, ku salbashon ta bini na 
nos pa medio di Hesukristu, ku 
ta nos úniko Salbador, pues no 
tin ningun hende mas ku por 
habri pa nos e portanan di e glo- 
ria. 
Asina El a bisa, pa nos kon- 


Plaka Falsu 


Falsifikashon di plaka di papel i inkluso moneda ta masha 
na moda. Algun di e falsifikashonnan akí ta realmente kasi 
perfekto. Poko dia pasa riba televishon internashonal un polis 
spesialista riba e tema aki a mustra un plaka di papel di shen 
dòler i a komentá: “E ta asina perfekto ku hasta e medionan 
normal pa rekonosé nan, no ta detektá nan.” Imitashon per- 
fekto, pero “plaka di papel falsu”. 
Asina hopi bia tambe mentira ta. Tin “mentiranan perfek- 
to”. Tin mentira, bon, algun hasta “piadoso”, mentira ku ta 
parse bèrdat, pero nan no ta laga di ta “mentira”. Nan ta men- 
tira perfekto, pero bèrdatnan falsu. Un plaka di papel falsu pa 
masha bon ku e ta falsifiká nunka lo ta un plaka di papel bon, 
e ta sigui di ta falsu i sin balor. Un mentira pa masha bon ku 
esaki ta bisá, pa perfekto ku e ta, semper lo ta un mentira i, 
por tantu, un “bèrdat falsu”. Nunka e lo tin balor di bèrdat. 
Tin “bidanan falsu”, un bon imitashon,, pero nan lo sigui di 
ta bidanan sin balor algun. 
Tin “amornan falsu”, un masha bon imitashon, pero nan lo 
sigui siendo un amor sin balor algun. 
Tin “fidelidatnan falsu”, un estupendo imitashon, pero nan 
lo ta un amor mentiroso i engañoso. 
No. No laga nos hasi ilushon. Riba merkado no únika- 
mente ta sirkulá plaka di papel falsu, tambe bidanan falsu, 
amornan falsu, fidelidatnan falsu, piedatnan falsu, religionnan 
falsu. No semper lo ta fásil detektá nan, pero nan lo sigui ta 
falsu i sin balor algun. Un falsifikashon genial nunka lo ta un 
bèrdat chikí. E bèrdat maske e ta den kosnan chikí, semper lo 
ta un bèrdat grandi. Un plaka di papel outéntiko di dies florin 
ta bal realmente mas ku un plaka di papel di shen florin hopi 
bon falsifiká. 

Awèl sí. No laga NIUN hende ha- 
sibo insigur di esei! 
Papiamentu ta bo lenga. Kon bo 
ta papi'é i skirbi'é ta bo pre- 
rogativa. 


Kruseronan di bishita 
serka nos 


E dianan aki kasi tur dia 
tin barku di turista, kru- 
sero, di bishita den haf 
di Kralendijk. Pero nos 
no sa masha di nan. 
Nos ta mira nan komo 
djis un barku di turista 
mas. Pero nan tin nan 
historia. Den un seri di 
artíkulo BONERIANO 
ta dediká atenshon na 
e barkunan aki. Añanan 


pasá tambe a hasi esaki 
den Extra, pero tabata 
otro tempu i otro barku. 
Disney Magic ta un kru- 
sero di propiedat operá 
pa Disney Cruise line, un 
supsidiario di The Walt 
Disney Company. E tin 
11 dèk públiko i por ako- 
modá 2.700 pasahero 
den 875 kamber. Tin un 
tripulashon di aproksi- 


E dianan aki kasi tur dia tin barku di turista, krusero, di bishita den haf 
di Kralendijk. Pero nos no sa masha di nan. Nos ta mira nan komo djis 
un barku di turista mas. Pero nan tin nan historia. Den un seri di artíkulo 
BONERIANO ta dediká atenshon na e barkunan aki. Añanan pasá tambe a 
hasi esaki den Extra, pero tabata otro tempu i otro barku. 


madamente 950 perso- 
na. E Interior di Disney 
Magic ta dekorá den Es- 
tilo Art Deco. E otro kua- 
ter barkunan ta Disney 
Wonder, Disney Dream, 
Disney Fantasy i Disney 
Wish. 
E barku tin 20 boto di 
salba bida koló hel bri- 
ante huntu ku e kolónan 
pretu, kòrá i blanku di 


boto, ku ta korespondé 
ku e kolónan di Mickey 
Mouse. E kambio for di 
e standard oraño ta un 
eksepshon di e norma- 
nan marítimo internasho- 
nal. Meskos ku pitu di 
tur e kruseronan di Dis- 
ney, nan ta reprodusí un 
fragmento di"When You 
Wish upon a Star". Ma- 
drina " di Disney Magic 
ta Patricia Disney, èks- 
esposa di Walt Disney su 
sobrino, Roy. 


Konstrukshon 
Disney tabatin diseño 
di krusero elaborá na 
febrüari di 1994.Disney 
Cruise line na 1995 a 
duna enkargo pa Disney 
Magic i Disney Wonder 
na Fincantieri na Italia. 
A konstruí barku den dos 
mitar na e waf Ancona di 
Fincantieri . 
E biahe inougural taba- 
ta planeá pa 12 di mart 
1998. Yanüari 1997, a 
rifa pasashi pa promé 
biahe di Magic riba e 
kanal Lifetime, miéntras 
ku benta di pasashi lo a 
kuminsá na sèptèmber 
1997. Retraso den kon- 
strukshon di MS Rotter- 
dam a pone ku Disney 
Magic mester a kam- 
bia su fecha di inougu- 
rashon. Esaki a trese 
kuné ku e liña krusero na 
novèmber 1997, mester 
a reprogramá e biahe ini- 
sial pa 30 di aprel 1998. 
Sinembargo 
retraso 


Disney Magic 


adishonal di e prove- 
donan i mal tempu na 
Fincantieri, a retrasá e 
biahe inougural ainda 
mas ku algun luna. 


Entretenimento 
Abordo di Disney Mag- 
ic semper tin algu pa 
eksperensiá . For di 
konosé personanan fa- 
moso di Disney te ku 
wak e último pelíkula di 
Disney bou di e strea. 
Tur momento na Dis- 
ney Magic lo ta inol- 
vidabel. Vários storia 
di Disney ta haña bida 
na Walt Disney The- 
ater. Pa muchanan di 
te ku 17 aña tin klup- 
nan pa mucha kaminda 
ta organisá aktividat- 
nan durante henter dia. 
Ademas, e barku tin un 
pisina familiar grandi ku 
pista di slep i un pan- 
taya grandi kaminda 
ta proyektá pelíkula di 
Disney. 
Pasaheronan 
por relahá na e `well- 
ness centrum` .Tambe 
tin vários oportunidat 
pa ta aktivo i hasi de- 
porte. Ta organisá fi- 
esta temátiko abordo 
kaminda por baila te 
ora di lat anochi. Esaki 
por tambe na e dis- 
koteka Fathoms. Por 
disfrutá den un di e 
barnan òf salonnan di 
diferente bebida alko- 
hóliko. Disney Magic 
tin 4 restorant i 3 pisina. 

ARUBA 
STATIA/SABA/ST. MAARTEN 


THE BOTTOM – In- 
spekshon 
di 
Enseñansa 
di Hulanda a kondusí un 
inspekshon na e kalidat 
di Laura Linzey Daycare 
Center (LLDCC) dia 23 di 
yanüari 2023. Di akuerdo 
ku e inspekshon, e sentro 
di akohida a skor bon den 
término di monitòr e desa- 
royo di e muchanan, koper- 
ashon ku mayornan, imple- 
mentá su vishon, ambishon 
i metanan i tin un maneho 
fuerte di implementashon i 
kalidat di kultura. 
Banda di esei, e kua- 
ter standardnan ku a haña 
komo bon, tres di nan ta ka- 
lifiká komo sufisiente. Esa- 
ki ta relashoná ku e standard 
di provishon edukashonal, 
abilidat edukashonal pe- 
dagógiko i evaluashon, re- 


Laura Linzey Daycare a pasa inspekshon 
ku bon resultado 


sponsabilidat di diálogo. 
E inspekshon a haña ku 
LLDCC a bin a hasi me- 
horashonnan bunita di e 
kalidat di kuido di e sentro, 
inkluso e kalidat di kuido 
i evaluashon, desde e in- 
spekshon anterior na aprel 
2022. 
“LLDCC a hasi paso 
bunita ku rèspèt pa moni- 
toreo di desaroyo di e 
muchanan. Dunadónan di 
kuido awor ta mas kon- 
siente di e importansia 
di monitòr e desaroyo. E 
opservashonnan spesífiko 
hasí ta sigurá ku e asuntu- 
nan di desaroyo ta notá,” 
segun e rapòrt. 
LLDCC a koperá bon 
ku tur partner relevante na 
Saba. E koperashon akí a 
mehorá kompará ku e úl- 


timo inspekshon. Nos ta 
konkluí ku ta informá ma- 
yornan adekuadamente to- 
kante loke ta sosodé ku nan 


yunan na e sentro, e rapòrt 
ta indiká. 
E koperashon ku skol 
primario a mehorá i e sentro 


di kuido di mucha ta koperá 
tambe intensivamente ku e 
programa BES(t) 4 Kids. 


Staf di Laura Linzey Daycare Center ku algun di e muchanan. 


THE BOTTOM – E 
promé ‘Saba 10K’ djasabra 
6 di mei, a resultá eksitoso, 
ku 24 partisipante indivi- 
dual i seis tim di relevo di 
kuater persona kada unu. 
Un grupo di koredó entu- 
siasmá a bini huntu den o- 
ranan tempran di mainta na 
The Bottom pa partisipá na 
e kompetensia direkshon 
St. John.E promé partisi- 
pante ku a yega final tabata 
Alwin Hylkema, siguí pa 
Carlos Franco i Jermaine 
John. Claire Nuyens tabata 
e promé dama pa krusa e 


First-ever 10K’ ta registrá éksito 


liña final, siguí pa Sarah 
van der Horn i Zelda Meeu- 
wsen. Di e timnan di re- 
levo, Rock Runners, a yega 
promé, siguí pa Fulminatus 
i Saba Cares Saba. A en- 
tregá premio na e promé 
tres timnan, e promé tres 
damanan ku a yega final i e 
promé tres kabayeronan. 
Premio spesial a bai pa 
Max di St. Maarten, e parti- 
sipante individual mas yòn. 
E partisipante mas yòn, An- 
drew, a partisipá den ekipo 
di relevo. 

ARUBA 
KÒRSOU 


WILLEMSTAD-- 
E 
víktima di e kaso di hoga- 
mentu ku a tuma lugá riba 
djadumingu 7 di mei 2023, 


W I L L E M S TA D - - 
Kontinuando ku un inves- 
tigashon relashoná ku un 
kaso di ladronisia i maltra- 
to, polis a hasi detenshon 
di e hóben maskulino sos- 


WILLEMSTAD 
– 
Curaçao Medical Cen- 
ter (CMC) lamentable- 
mente 
mester 
anunsiá 


Debí na falta di personal 
CMC ta kanselá vários operashon 


kanselashon di diferente 
operashonnan 
debí 
na 
un skarsedat enorme di 
personal. E situashon ta 


obligá hòspital pa limitá 
e operashonnan na sola- 
mente kuater sala di o- 
perashon operashonal, ku 


e resultado di restrikshon 
di sirugia esensial i agudo. 
E faktor primario ku a 
kontribuí na e skarsedat di 
personal na CMC, ta debí 
na nuebe miembro di staf 
krusial ku ta ousente pa 
motibu di kebrante di salú 
pa un término largu òf ku 
a tuma retiro di trabou. E 
pèrdida inesperá aki di 
profeshonalnan kapasitá a 
trese un reto signifikante 
pa hòspital por mantené 
su kapasidat kompletu den 
salanan di operashon. 
Pa por atendé ku e 
situashon di urgensia aki, 
CMC ta aktivamente tu- 
mando desishonnan pa 
reforsá e personal di sala 
di operashon. Hòspital ta 
hasiendo tur esfuerso pa 
reklutá personal di sala 
di operashon for di eks- 
terior, ku e meta pa yena 
e skarsedat den e tim di 
operashon. E inisiativa pa 
reklutá internashonal ta pa 
trese personal eksperensiá 
ku por integrá fásil den e 
tim médiko eksistente i 
sigurá e kontinuidat di ka- 
lidat haltu di kuido. 
CMC ta rekonosé e im- 
portansia pa invertí den e 
komunidat di kuido lokal 


komo parti di e strate- 
gia pa un término largu. 
Hòspital ta komprometé 
pa desaroyonan i imple- 
mentashon lokal di “train- 
ing” nan i programanan ku 
IFE pa asistente di sala di 
operashon na Kòrsou. E 
programanan aki lo pro- 
dusí aspirantenan individ- 
ual ku e abilidat nesesario 
i e konosementu nesesario 
pa por traha efektivamente 
den salanan di operashon i 
alabes alsa e talento lokal i 
redusí e chèns pa dependé 
di rekursonan den ekste- 
rior. 
Gerensia di Curaçao 
Medical Center ta pidi sin- 
seramente diskulpa na tur 
pashènt ku ta wòrdu afektá 
debí na e kanselashon nan 
nesesario aki i ta sigurá 
tur pashènt ku tur esfuer- 
sonan aki ta wòrdu hasí pa 
minimalisá e impakto riba 
nan salú. Hòspital ta keda 
dediká pa duna prioridat 
na bienestar i seguridat 
di su pashèntnan, i ta tu- 
mando stapnan pa plania 
e operashonnan pa un otro 
fecha mas pronto posibel. 
E departamento di plani- 
fikashon lo tuma kontakto 
direkto ku e pashèntnan. 


Pa ladronisia i maltrato 
Detenshon di hóben 


pechoso S.W.J., di 15 aña 
di edat nasé na Kòrsou. 
E detenshon a tuma lugá 
djamars 9 di mei 2023, alre- 
dedor di 09.47’or na warda 
di polis Barber. 


Den kaso hogamentu 
Identifikashon víktima 


a keda identifiká komo 
John Wilson Alvarez Ardi- 
la, nasé na Colombia dia 3 
di yanüari 1976. 


WIL L E MSTAD-- 
Komishon Sentral di Par- 
lamento a trata e propo- 
sishon di lei di Reino 
konteniendo aprobashon 
di e Tratado Internasho- 
nal entre Reino Hulandes, 
na nòmber di Kòrsou, i 
Repúblika Malta pa evitá 
impuesto dòbel i e pre- 
venshon pèrdè impuesto 
relashoná ku entrada Val- 
leta. 
Djaluna 8 di mei, 
Miembronan di Parla- 
mento a bin huntu den 


Pa evitá impuesto dòbel 
Komishon sentral a trata Tratado Internashonal 


un Komishon Sentral pa 
deliberá tokante e proposi- 
shon lei di Reino Hulandes, 
konteniendo 
aprobashon 
di e Tratado Internashonal 
será riba 18 di novèmber 
2015 entre Reino Hulan- 
des, pa Kòrsou, i e Repú- 
blika Malta pa evitá im- 
puesto dòbel i e prevenshon 
pèrdè impuesto relashoná 
ku entrada Valleta 18 di 
novèmber 2015. 
Durante di e reunion, 
Miembronan di Parlamen- 
to a hasi vários pregunta i 


remarke relashoná ku e 
tópiko. Meta di e reunion 
ta pa Komishon Sentral 
saka un relato ku pregunta 
i remarke dirigí na Tweede 
Kamer ku Minister di 
Asuntunan Eksterior mes- 
ter kontestá. 
Alabes Parlamento lo 
invitá un eksperto pa bin 
duna splikashon tékniko i 
proveé mas informashon 
tokante e proposishon di 
lei di en kuestion i otro 
tratadonan fiskal pendi- 
ente. 

ORANJESTAD -- Dia- 
mars merdia un biaha mas 


ORANJESTAD -- Dia- 
mars den careda di 11’or 
y mey di mainta, na Pie- 
dra Plat, un truck di awa, 
para riba un subida, pa un 
of otro motibo a bin abou, 
e la ranca un cura di palo, 
pasa over di caminda, ranca 
un borchi trafico y a bay dal 
straight contra muraya di 
un cas. 
E truck a dal contra e 
muraya di un camber di e 
cas, e la causa basta daño 


ORANJESTAD -- Por 
a lesa un post riba e cuenta 
di dr. Israel Posner, kende a 
expresa su preocupacion pa 
e hecho cu ciudadanonan 
no por practica nan deporte 
faborito di core bicicleta sin 
wordo ataca pa cachonan, 
sea di caya of esnan cu ta 
sali na careda for di tereno 
particular. El a bisa “mi kier 
core mi bicicleta, pero mi ta 
haya’mi ta core pa cacho. 
Tur hende mi papia cu ne 
tin e mesun problema, tam- 
be e turista nan,” Posner a 
bisa. 
Debi na e preocupacion 
grandi aki el a ofrece un 
posibel solucion sosteni- 
bel unda cu tur hende lo 
keda contento. El a traha 
un plan cu a hiba e nomber: 
Aruba Bicycle and Stray 


Dr. Posner ta propone 
Mester di 7.5 miyon dollar pa mehora infrastructura bicicleta 


Dog Management Plan. E 
ta splica cu e plan profundo 
aki ta dirigi pa atende cu 
e falta di infrastructura pa 
ciclismo y e problemanan 
di cachonan riba caya na 
mesun momento. Y e ta un 
plan cu ta dividi den tres 
principal seccion. 
1. Expansion di e red pa 
ciclismo 
2. Control y maneho di 
e poblacion di cachonan di 
caya 
3. Financiamento y ana- 
lisis di gastonan Expansion 
di e red di ciclismo 
E meta di esaki ta pa 
crea un red sigur y accesi- 
bel di ciclismo rond Aruba. 
Pa logra esaki mester con- 
duci un estudio di factibi- 
lidad pa identifica e locali- 
dadnan mas apropia pa e 


lineanan pa bicicletanan, 
trayectonan pa ciclismo y 
facilidadnan pa parkeo di 
bicicletanan. 
Tambe ta papia di imple- 
mentacion di medidanan pa 
calma e trafico y borchinan 
pa reforsa e siguridad riba 
caminda pa ciclistanan. 
Ta propone un pro- 
grama 
“bike-sharing” 
y 
educacionnan di ciclismo 
pa residente- y turistanan. 
Posner ta calcula cu e cos- 
tonan envolvi cu e proposi- 
cion pa loke ta creacion di 
infrastructura y su imple- 
mentacion ta rond di 4 mi- 
yon dollar, un mey miyon 
pa estudio di factibilidad 
y planificacion, y otro un 
miyon dollar pa educacion 
y promocion di e proyecto 
aki. 


Bou di capitulo dos tin e 
tema di control di e pobla- 
cion di cachonan di caya 
y maneho. E ta splica cu e 
obhetivo di esaki ta pa baha 
e cantidad of grandura di e 
grupo di cachonan di caya 
na Aruba via di metodonan 
humano y sostenibel. 
Otro aspecto cu e ta con- 
seha ta pa establece un co- 
laboracion entre gobierno 
di Aruba, organisacionnan 
cu ta atende cu bienestar di 
animalnan. Y profesional- 
nan di e ramo veterinario. 
Implementa na gran escala 
un programa pa opera e 
cachonan di caya y amplia 
e servicio aki na un costo 
menor pa cachonan di cas. 
Den e mesun rosea e 
ta sigui mencionando pa 
implementa e programa 


Trap-Neuter-Return (TNR) 
pa cachonan riba caya y re- 
duci e cantidad di casonan 
di reproduccion. Combina 
cu e puntonan ariba men- 
ciona mester crea un cam- 
paña publico di educacion 
riba doñonan responsabel 
pa nan mascota, incluyendo 
cuido adecuado, vacuna- 
cion, y castramento y op- 
eracion di e animalnan aki. 
Pa baha e cantidad di 
cachonan riba caya crea un 
programa di adopcion, ha- 
cie atractivo pa e hendenan 
participa den un programa 
asina’ki. Ta calcula e gas- 
tonan na 1.5 miyon dollar 
pa e programa di castracion 
y sterilizacion y TNR Pro- 
gram, un mey miyon dollar 
pa educacion di pueblo y 
esfuersonan pa adopcion 


Truck di awa a dal contra muraya di un cas 


na e muraya di cas. 
Suerte cu net na e mo- 
mento ey no tabata pasando 
niun peaton of auto. 
E habitantenan di e cas 
a spanta masha hopi mes 
despues di a scucha e zoni- 
do fuerte esaki na momento 
cu e truck a bay dal contra 
e muraya. 
E muraya di camber ca- 
minda e truck a dal, ta cam- 
ber di un meneer di edad 
halto, pa su suerte net na 


e momento ey, e meneer 
no tabata den su camber. 
Mesora e habitantenan di 
e cas a pidi pa presencia di 
polis, na yegada di polis en 
berdad nan a bin topa cu 
e truck staciona cerca di e 
muraya di cas y despues cu 
polis a tuma tur datos a bin 
compronde cu e truck su 
papelnan no tabata na ordo. 
E truck no tabata tin seguro 
y pa e motibo aki polis a di- 
cidi di confisca e truck. 


Candela grandi na Moko 


esnan den area di Tanki 
Leendert, Tanki Flip y mas 
pabou manera Hato tawata 
hayando hopi molester di 
huma. Esaki tawata bin di 
un mondi grandi parti pa- 
bou di Parke Curason cu a 
wordo cendi na candela. 
Un patruya den cerca- 
nia mesora a bay tira bista, 
mirando con hopi huma 
esaki tawata produci. Na 
su yegada ya un unidad di 
Brandweer tawata com- 
batiendo e candela, cu 
a expande ariba un area 
hopi grandi. 
Despues di algun ora, 


bomberonan a sa di com- 
bati esaki, den un solo 
fuerte di merdia. 
E problema cu e can- 
dela aki tawata cu door 
di e biento duro esaki a 
expande mesora. Polis la- 
mentablemente no a topa 
cu e persona cu cende e 
candela, parce cu e per- 
sona aki ta kima koper y 
door di e esaki e la mondi 
a pega candela. 

ARUBA 
DEPORTE 


E ekipo di futbòl Flamingo ta preparando pa su próksimo enkuentro di e torneo di 
futbòl Kopa Dia di Boneiru. Pa esaki shon flamingo a presentá na tereno di ATC pa 
asina duna instrukshon na e ekipo di lopi, promé ku e partido entre e formashon di 
flamingo i lopi tuma lugá. 


Flamingo ta duna instrukshon 


K R A L E N D I J K - 
-Selekshonnan di deporte 
ta sali pa eksterior o talbes 
pa islanan den serkania, 
entre otro nos islanan 
ABC, sin niun hende pa 
kubri esakinan pa duna in- 
formashon tokante esaki. 
Selekshonnan di de- 
porte ta sali i podisé ta 
bisa algu kòrtiku i no 
kompleto tampoko, to- 
kante e selekshon. 
Awendia 
mayoria 
selekshonnan ku ta sali 
pa representá nan isla o 
pais, ta sali ku un persona 
pa hasi e trabou aki, ku e 
tarea pa informá i duna tur 
informashon di e selek- 
shon, su enkuentronan i 
resultadonan etc etc. 
Ántes ku salimentu di 


KRALENDIJK--Janiro 
Chatlein e siman aki a bira 
kampion invikto di e promé 
8 
hungadónan 
Ranking 
Biliart Bola-8, di akuerdo 
ku e informashonnan di e 
FeBiBo ku ta e federashon 
di biliart di nos isla. 
Den e partido final 
Janiro Chatlein a gana Ran- 
dolf Cicilia 8-5. 
Esaki ta resultado di 
kampionato ranking bola- 
8. 
Janiro Chatlein kam- 
pion invikto promé 8 hun- 
gadónan. 


KRALENDIJK – E or- 
ganisadó di e kareda di Ho- 
twheels durante dianan di 
fiesta ta yama danki na tur 
ku a yuda hasi e kareda di 


Próksimo kareda Hotwheels 4 yüni 


Hothweels na Rincon posi- 
bel. 
Ta trata di Curoil, Good 
and More/New Asian Shop 
i Zabb Travel. Na Live FM, 


Voz di Boneiru i Radio Fla- 
mingo, pa e espasio den 
nan programa di deporte. 
Na Judo Club Rincon pa 
por a hasi uzo di e lugá. 
Awor tur e kategorianan 
tin un rekòrt nobo. A kibra 


rekòrt di outo ku a partisipá 
ku ta 514 outo. Aña pasá e 
rekòrt tabata alrededor di 
300 outo. 
Danki tambe na tur ku 
a partisipá i yuda pa trans- 
portá e pista, danki na boso 


tur ku e deporte ta krese pa 
sigui bira mas grandi. 
Keda pendiente pa e 
próksimo kareda di Hot- 
wheels ku ta dia 4 di yüni 
na Coconut Carwash. 


Janiro Chatlein kampion invikto bola-8 


Randolf Cicilia supkam- 
pion. 
Di 3 lugá ta Milton An- 
thony. 
Di 4 lugá a keda Marvin 
Abdul. 
Di 5-8 lugá. 


Marnix Abdul. 
Giancarlo Cueva. 
Julius Clarenda. 
Yamir Jiumenez. 
E próksimo evento lo ta 
Bola10 di 22 pa 30 di mei 
2023. 


Selekshon ta sali sin niun hende pa 
kubri gastu 


nos selekshonnan eskolar 
pa representá nos isla 
den e enkuentronan in- 
terinsular anual, gobièrnu 
tabata sòru pa un hende 
ku por hasi e trabou, ku 
e tarea pa kubri esakinan, 
esta skibi i saka potrèt. 
Di e forma aki tabata 
informá tur medionan di 
komunikason di Boneiru 
ku na nan turno tabata in- 
formá nan komunidat di 
esakinan. 
Awendia ku kosnan 
a bira muchu mas mihó 
kompará ku ántes, nos ta 
fayando 
drástikamente 
ku esaki. 
Awendia tin hopi hen- 
de ku por hasi e trabou 
pero tòg e no ta tumando 
lugá. 

KRALENDIJK 
-- 
Transavia e fakansi di mei 
akí obligatoriamente mes- 
ter a anulá hopi buelo. Es- 
aki no ta promé biá durante 
su eksistensia ku esaki ta 
tuma lugá serka e kompa- 
nia di aviashon. Anterior- 
mente e flota di Transavia 
tabata konsistí di 45 avion. 
No por usa shete di nan 
debí na asuntunan di serti- 
fikashon di siguridat ku no 
ta laga spera di dje mas 
tantu, problemanan tékniko 
i trabounan di reparashon 
inesperá. 
E 
kompania 
última- 


KRALENDIJK – E si- 
man ku a pasa KLM a am- 
plia su flota 787, ounke ku e 
ta e mas resien Dreamliner. 
E avion no a sali for di fá- 
brika. 
E 787, ku ta regis- 
trá komo PH-BKI, a sali 
djaweps kuartu pasá di dos 


‘Transvertragia’ tei atrobe 


mente a buska dos avion 
nobo pa remplasá esnan for 
di servisio. Ta trata di un 
Boeing 
757 di e kompaña di avi- 
ashon spañó Privilege Style 
i un Airbus A320 di Sundair 
di Alemania. E promé a 
yuda Transavia pa ehekutá 
buelonan di Amsterdam pa 
Gana i Heraklion. Desde e 
tempu ei e 757 no a bin mas 
den akshon pa e kompania 
ruman di KLM. 
E di dos a realisá apé- 
nas un buelo di Amsterdam 
na Preveza, un estado di 
Gresia. Desde e tempu ei 


e A320 di Transavia no a 
transportá pasahero mas. 
Apesar di e yudansa di 
e dos avionnan ku a pone 
riba un base di lease, esaki 
no ta sufisiente. Na mei i 
yüni Transavia a anulá mas 
buelo ku a spera, pasobra 
simplemente e falta tabata 
muchu grandi i no tabatin 
opshon pa pone otro avi- 
on. Hasi un apelashon riba 
avionnan di KLM, ku den 
pasado a yega di hasi buelo 
pa su kompania ruman, no 
ta posibel tampoko. 
Ku e kompania aktu- 
almente tin e diferensia 


KLM ta amplia flota ku avion di tres aña bieu 


di mèrdia for di e fábrika di 
Boeing na Everett pa Schi- 
phol. Despues di ocho ora i 
tres kuart, e buelo KL9874 
a aterisá riba Oostbaan, 
e pista di mas chikitu di e 
aeropuerto. 
For di informashon di 
Flightradar24, por mira ku 


e 787 seguidamente a kore 
bai na e hangar di KLM. Te 
na e momentu akí e avion 
ketu bai ta pará ei nan. Ki 
dia e avion ta realisá su 
promé buelo komersial, no 
ta konosí. 
Ku e PH-BKI, aktual- 
mente KLM tin 22 Dream- 
liner den servisio. E avion 
ku a aparesé djaweps riba 
suela hulandes, ta e di 
nuebe 787-10, e otronan ta 
787-9. 
Ounke ku e avion a djòin 
komo último serka e flota di 
787, no ta asina ku e tin so- 
lamente algun luna bieu. 


E PH-BKI ta entre tan- 
tu den su di tres aña. Na 
yüli 2020 e avion a hasi 
su promé buelo i dia 26 di 
ougùstùs e último. Segui- 
damente e Dreamliner e 
aña ku a pasa ainda a hasi 
un kantidat di buelo dentro 
di Estádos Unídos. 
E retraso tin di aber ku 
supervishon fuerte di Fed- 
eral Aviation Administra- 
tion (FAA). Diferente pro- 
blema den e produkshon a 
sali na kla e último añanan 
dor di kua a para entrega di 
Dreamliner. 
Na 2021 e fabrikante di 


akí, ta zona no konosí den 
orea di analista di data na 
EU-Claim, Paul Vaneker. 
Transavia a skohe pa no 
hasi mas reservashon pa 
fakansi di mei. Dies aña 


pasá tambe e kompania a 
hasi esaki. ‘Transvertragia’ 
a yam’é tempu ei. E bue- 
lonan tabata kai afó manera 
piedra di dominó. Esaki ta 
mira awor akí atrobe. 


avion merikano a informá 
ku e último añanan a pro- 
dusí algun piesa defekto. 
Algun piesa di titanium 
tabata mas suak ku tabata 
deseá. Na 2022 Boeing a 
reanudá e entrega di e 787, 
pero mesun aña a konstatá 
lèkmentu di awa. 
Na mart FAA a aprobá e 
solushonnan di e problema 
akí dor di kua a reanudá e 
entrega di nobo. 
Dor di tur esaki KLM a 
risibí su di nuebe 787-10 
hopi mas lat ku planiá. 


+ 
AVIASHON 


Bida nobo pa MD-10 


KRALENDIJK 
– 
Desèmber último FedEx 
a tuma despedida di e úl- 
timo MD-10, e avion ku e 
kompania aéreo di karga a 
usa pa desénas. Entre tantu 
tur e último avionnan a bai 
Victorville. Parse ku seis 
di e tres avionnan MD-10, 
nunka mas a hasi uso di 
nan. 


Julio Marquez, direk- 
tor general di JMB Avia- 
tion Group, a konfirmá ku 
e kompania a tuma seis 
MD-10-30(F) di FedEx. 
Ta agregá por lo ménos 
kuater na e flota di Cargo 
Three, N307FE, N313FE, 
N315FE i N316FE. 
E base di e avionnan aki 
ta bira Panama Pacific In- 


ternational Airport. 
E di sinku MD-10-30(F), 
e N311FE, ta bai direkshon 
Transcarga 
International 
Airways. E avion akí ta 
haña aeropuerto di Caracas 
komo base. 
No ta konosí ainda unda 
JMB Aviation Group ta 
bai pone e di seis MD-10, 
probablemente ta trata di e 


N319FE òf e N306FE. 
Debí na e historia di e úl- 
timo akí, tin un petishon pa 


duna e avion akí un sitio 
den un museo. 

KRALENDIJK – Luna 
di aprel último e korant aki, 
BONERIANO, a kumpli 
su di tres aniversario. Hopi 
a kere ku un propio korant 
diario di Boneiru no ta po- 
sibel. Pero BONERIANO 
t’ei. El a yega i pega. 
BONERIANO no tabata 
un yu planeá. Nunka tabata 
intenshon di Bonaire Com- 
munication Services N.V., 
representante di Extra, pa 
saka un korant boneriano. 
Pero Covid a yega i mester 
a bini un alternativa. 
Bòi Antoin, kende a bini 
ku e idea pa kuminsá ku 
BONERIANO, a splika: 


Sel Goedgedrag lesando su korant faboritu BONERIANO. 


Sel Goedgedrag informando su mes 


“Nos tabatin mínimo 12 
página den Extra. 
Na momentu ku Covid a 
bini esaki no tabata posibel 
mas. Extra a baha su kanti- 
dat di página na 32. Nos no 
por a haña mas página. Nos 
a kuminsá ku BONERIA- 
NO ku solamente 12 pági- 
na, despues a bai 16 i awor 
tin mínimo 24 página.” 
BONERIANO a bira e 
ruman chikitu di Extra, ku 
ketu bai ta un korant fuerte 
na Boneiru. 
Hopi hende ta les’é tur 
dia, tantu e korant di papel 
komo e vershon digital. 


